EkBass/fiwiki-20250220-pages-articles huggingface dataset:
Unescon maailmanperintökohteet Egyptissä

Unesco on nimennyt Egyptissä seitsemän kohdetta maailmanperintöluetteloon. Kohteista kuusi on kulttuurikohteita ja yksi on luonnonkohde. Yhtä kohdetta (Abu Mena) pidetään vaarantuneena. Maailmanperintöluetteloon valittujen kohteiden lisäksi Egyptillä on 34 ehdokasta aieluettelossa maailmanperintöluetteloon lisättäväksi kohteeksi. ==Maailmanperintökohteiden sijainti== == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Abu Mena Aleksandrian kuvernoraatti Kulttuurikohde IV 182,72 1979 Abu Mena on Menas Egyptiläiseen liitetty historiallinen kristitty pyhä paikka. Kohde käsittää Menas Egyptiläiseen haudan sekä esimerkiksi basilikojen, kirkkojen, asuntojen ja työpajojen raunioita. Abu Menaa pidetään vaarantuneena kohteena pohjaveden nousun ja sen aiheuttaman romahdusvaaran takia. Muinainen Theba ja sen nekropoli Qinan kuvernoraatti Kulttuurikohde I, III, VI 7390,16 1979 Theba oli muinaisen Egyptin pääkaupunki keskimmäisen ja uuden valtakunnan kausilla. Theba tunnetaan esimerkiksi nekropolistaan sekä Luxorin ja Karnakin temppeleistä. Historiallinen Kairo Kairon kuvernoraatti Kulttuurikohde I, III, VI 523,66 1979 Historiallisen Kairon maailmanperintökohde käsittää nykyisen suuren Kairon kaupunkialueen historiallisen osan. Kaupunki on saanut alkunsa 900-luvulla, ja se oli aikanaan islamilaisen maailman keskus. Sen kulta-aikana on pidetty 1300-lukua. Historialliset rakennukset alueella käsittävät esimerkiksi moskeijoita, hammameja ja madrasoja. Memfis ja sen nekropoli – Pyramidien tasanko Gizasta Dahshurille. Gizan kuvernoraatti Kulttuurikohde I, III, VI 16 358,52 1979 Memfis oli muinaisen Egyptin vanhan valtakunnan aikainen pääkaupunki. Sen alueella on nykypäiviin saakka säilyneitä monumentteja, kuten temppeleitä ja pyramideja. Memfiksen nekropoli käsittää esimerkiksi Gizan pyramidit ja Gizan sfinksin. Kheopsin pyramidi on antiikin maailman seitsemästä ihmeestä ainut säilynyt. Nubian monumentit Abu Simbeliltä Filaille Aswanin kuvernoraatti Kulttuurikohde I, III, VI 374,48 1979 Maailmanperintökohteen arkeologinen alue käsittää esimerkiksi Ramses II:n temppelit Abu Simbelissä ja Isiksen pyhätön Filaissa. Pyhän Katariinan alue Janub Sina’ Kulttuurikohde I, III, IV, VI 60 100 2002 Pyhän Katariinan luostari sijaitsee Siinainvuoren juurella, missä Mooses sai Raamatun mukaan kymmenen käskyä Jumalalta. Alue on pyhä niin kristinuskossa, kuin juutalaisuudessa ja islamissakin. Luostari on peräisin 500-luvulta, ja se on vanhin edelleen alkuperäisessä tarkoituksessaan toimiva kristillinen luostari. Wadi Al-Hitan (Valaiden laakso) Faijumin kuvernoraatti Luonnonkohde VIII 20 015 2005 Wadi Al-Hitan Libyan aavikolla tunnetaan etenkin valaiden Archaeoceti-alalahkon fossiililöydöistä. Löydöt havainnollistavat evoluution oleellista vaihetta, jonka aikana maalla eläneet nisäkkäät siirtyivät merielämään. ==Lähteet== *
Rotholmen

Rotholmen on Mälarenin pieni saari Tukholman kaupunkialueella. == Maantietoa == Rotholmen sijaitsee Mälarenin itäosassa Klubbfjärdenin etelärannan tuntumassa Lindholmenin saaren vieressä. Saaren pituus on 160 metriä ja leveys on 70 metriä. Siitä on alle 200 metriä mantereelle, joka on Gröndalissa Mörtviikenin ja Vintervikenin välisen niemen kärki. Saarella ei ole nykyään rakennuksia. == Historiaa == Saari oli 1700-luvulta asti Tukholman asukkaiden suosiossa viikonloppujen päiväretkien kohteena. Saari sai nykyisen nimensä kelloseppä Johan Gustaf Linderothilta, kun hän osti molemmat saaret 1880-luvulla. Hän rakennutti Lindeholmille useita kesähuviloita, mutta Rotholmenille ei. Saarella asui veneenrakentaja Helmer Gustavsson vaimoineen ja lapsenlapsineen 1930-luvulta 1950-luvulle. Kuuluisa purjevene Silvervingen on hänen käsialaansa. == Katso myös == * Luettelo Mälarenin saarista == Lähteet == === Huomioita === === Viitteet === == Aiheesta muualla == Luokka:Mälarenin saaret Luokka:Tukholman kunta
Entisar Elsaeed

Entisar Elsaeed (tai Entessar El-Saeed) on egyptiläinen naisten oikeuksien aktivisti ja Cairo Foundation for Development and Law:n perustaja. Hänen toimintansa tarkoituksena on auttaa läheisväkivallan uhreja, vähentää naisten sukuelinten silpomista ja tarjota seksuaalikasvatusta. Elsaeed on puhunut naisten sukupuolielinten silpomista vastaan Egyptissä, joka on yksi maista, joissa on eniten naisia joille on tehty sukupuolielinten silpominen. Elsaeed hyväksyi Egyptin hallituksen toimet määrätä ankarampia rangaistuksia heille, jotka on tuomittu naisten sukupuolielinten silpomisesta, mutta Elsaeed mainitsi samalla huolensa siitä, että lainsäädännön toteutumista ei valvottaisi tarpeeksi hyvin. == Lähteet == Luokka:Ihmisoikeusaktivistit
Adina Pintilie

Adina Pintilie (12. tammikuuta 1980) on romanialainen elokuvaohjaaja ja -käsikirjoittaja, jonka elokuvat tunnetaan kokeellisuudestaan. Pintilie voitti esikoispitkällään Nu mă atinge-mă vuoden 2018 Berliinin elokuvajuhlien pääpalkinnon Kultaisen karhun. == Ura == Adina Pintilie opiskeli Bukarestissa teatteritaiteiden ja elokuvaamisen kansallisyliopisto, mistä hän valmistui vuonna 2008. Hänen esikoiselokuvansa oli keskipitkä dokumentti Nu te supara, dar... vuodelta 2007. Sitä esitettiin yli 50 elokuvajuhlalla. Lyhytelokuva Balastiera #186 puolestaan valmistui 2008 ja keskipitkä näytelmäelokuva Oxigen vuonna 2010. Lyhytelokuvasta Diary #2 Pintilie voitti vuonna 2013 Oberhausenin kansainvälisten lyhytelokuvajuhlien Zonta-palkinnon. Pintilien ensimmäinen kokopitkä elokuva oli Nu mă atinge-mă, joka sai vuonna 2018 Berliinin elokuvajuhlien pääpalkinnon Kultaisen karhun. Nu mă atinge-mă on kokeellinen elokuva, jonka teemana on seksuaalinen läheisyys ja siihen liittyvät pelot. Pintilien itsensä mukaan elokuvan tarkoituksena on ”kutsua katsoja vuoropuheluun” avoimista tulkoinnoista, joita se esittää seksistä, vammaisuudesta ja estoista. Pintilien elokuvat tunnetaan kokeellisuudestaan. Hän on pyrkinyt hämärtämään elokuvissaan dokumentin, fiktion ja kuvataiteen välistä rajaa. Pintilien elokuvissa on tunnistettava visuaalinen tyyli, jossa hän on kokeillut erilaisia visuaalisen kielen elementtejä. Pintilien elokuvien teemoissa yhdistyy psyyken tutkimus. == Lähteet == == Aiheesta muualla == * Luokka:Romanialaiset elokuvaohjaajat Luokka:Romanialaiset elokuvakäsikirjoittajat Luokka:Vuonna 1980 syntyneet Luokka:Elävät henkilöt
Pallepähkämöt

Pallepähkämöt (Betonica) on huulikukkaiskasvien heimoon kuuluva kasvisuku. Suvussa on kymmenen lajia, joita esiintyy Euroopassa, Pohjois-Afrikassa ja osassa Aasiaa. Pallepähkämöiden tyypillisen lehtimuodon mukaan on nimetty joukko muiden sukujen kasveja, sillä lajinimi betonicifolia juontuu Betonicasta. == Lajeja == * puntarpähkämö (Betonica alopecuros) * tähkäpähkämö (Betonica hirsuta, syn. Stachys pradica) * jalopähkämö (Betonica macrantha, syn. Stachys macrantha) * rohtopähkämö (Betonica officinalis, syn. Stachys officinalis) Useimmat lajit on 2000-luvun alussa sijoitettu pähkämöiden eli saumapähkämöiden (Stachys) sukuun. == Lähteet == == Aiheesta muualla == * Suomen Lajitietokeskus: Pallepähkämöt – Betonica Luokka:Huulikukkaiskasvit
Sievikit

Sievikit (Nemophila) on lemmikkikasvien heimoon (tai sievikkikasveihin) kuuluva kasvisuku. Suvussa on 13 lajia, joita kasvaa alkuperäisenä Pohjois- Amerikassa, pääosin Yhdysvalloissa. Sievikkien koristekasvilajeja ovat täpläsievikki (Nemophila maculata) ja sinisievikki (Nemophila menziesii). == Lähteet == == Aiheesta muualla == * Suomen Lajitietokeskus: Sievikit (Nemophila) * Finto: Kassu – Kasvien suomenkieliset nimet: Nemophila Luokka:Lemmikkikasvit
Gomortega keule

Gomortega keule on Laurales-lahkoon kuuluva puulaji, joka muodostaa yksinään heimon Gomortegaceae. Gomortega keule on Chilessä endeemisenä kasvava puulaji, joka luokitellaan nykyisin erittäin uhanalaiseksi. Gomortega keule on keskikokoiseksi kasvava ainavihanta puu, jota kasvaa ainoastaan eristyneissä raviineissa Chilen rannikolla Maulen ja Biobíon alueilla. Kasvuympäristössään se luo kiilaetelänpyökin (Nothofagus obliqua) kanssa omanlaisensa kasviyhteisön, ja nämä kasviyhteisöt ovat osa Keski-Chilen biodiversiteettikeskusta. Gomortega keule on nykyään harvinainen puulaji ja sen populaatiot ovat pienentyneet muun muassa hakkuiden myötä. Luonnontilaiset metsiköt ovat nykyään pienialaisia ja harvinaisia. Lisäksi lajin lisääntyminen siemenistä on heikkoa, minkä seurauksena lajia uhkaa sen geneettisen monimuotoisuuden kaventuminen. Gomortega keule -lajin hedelmiä voi käyttää ravinnoksi ja niistä voidaan valmistaa esimerkiksi hilloa, alkoholijuomia sekä hedelmäsiirappeja. Lisäksi lajista saadaan korkealaatuista puutavaraa. == Lähteet == * Global Trees: Keule (Gomortega keule) === Viitteet === Luokka:Laurales Luokka:Hedelmät Luokka:Puut Luokka:Uhanalaiset kasvit
Rosoideae

Rosoideae on ruusukasvien heimon alaheimo, joka jaetaan kuuteen tribukseen.USDA, Germplasm Resources Information Network (GRIN-Taxonomy): Rosoideae Viitattu 8.3.2021.Stevens (2001–) Alaheimoon kuuluu noin puolet kaikista ruusukasvilajeista. Monet niistä ovat ruohovartisia, laajempia sukuja esimerkiksi hanhikit, poimulehdet, kellukat, luppiot, verijuuret ja akeenat. Osa on puuvartisia, pensaita tai köynnöstäviä pensaita, muun muassa ruusut, pensashanhikit ja monet vatukat, joskus harvoin puita: muun muassa kosso. Hedelmätyyppi on monilla suvuilla kuiva, usein pähkylä. Myös mansikoilla pähkylähedelmät kasvavat mehevän epähedelmän ("marjan") pinnalla tai ruusuilla pähkylät kasvavat turvonneen kukkapohjuksen, kiulukan eli ruusunmarjan sisällä. Joillain suvuilla on hedelmänä mehevä luumarja, kuten vatukoilla kerrannaisluumarja. == Lähteet == * Stevens, P. F. (2001–) Angiosperm Phylogeny Website: Rosaceae Version 14, July 2017. Viitattu 21.10.2021. === Viitteet === Luokka:Ruusukasvit
Amygdaloideae

Amygdaloideae on ruusukasvien heimon alaheimo, joka jaetaan yhdeksään tribukseen.USDA, Germplasm Resources Information Network (GRIN-Taxonomy): Amygdaloideae Viitattu 29.9.2021. Alaheimon tyyppisuku on Amygdalus (= tuomien alasuku Prunus subg. Amygdalus). Alaheimoon kuuluu noin kolmannes kaikista ruusukasvilajeista. Suurin osa niistä on puuvartisia, puita tai pensaita. Hedelmätyypiltään monet ovat meheviä, esimerkiksi pohjushedelmiä tai luumarjoja. Ruusukasvien tunnetut hedelmäkasvit kuuluvat alaheimoon, kuten tuomet (sisältäen luumut, kirsikat, manteli, aprikoosi ja persikka), omenapuut, päärynäpuut, pihlajat, aroniat, tuomipihlajat, kvittenit, ruusukvittenit ja mispelit, lisäksi koristekasveja orapihlajat, tuhkapensaat, tulimarjat ja punamarjat. Osalla suvuista on myös kuiva hedelmätyyppi, esimerkiksi tuppilo heisi-, pensas-, pihlaja- ja töyhtöangervoilla. == Lähteet == * Stevens, P.F. (2001–) Angiosperm Phylogeny Website: Rosaceae Version 14, heinäkuu 2017. Viitattu 8.3.2021. === Viitteet === Luokka:Ruusukasvit
Kriti Kharbanda

Kriti Kharbanda (s. 29. lokakuuta 1990 New Delhi) on intialainen näyttelijä ja malli, joka on työskennellyt kannadan-, hindin-, telugun- ja tamilinkielisissä elokuvissa. Kharbanda syntyi punjabiperheeseen New Delhissä ja kasvoi Bangaloressa. Aloitettuaan uransa mallina, hänen ensimmäinen elokuvansa oli telugunkielinen toimintaelokuva Boni vuonna 2009. Seuraava elokuva oli kannadankielinen draamakomedia Chiru vuonna 2010. Hän voitti parhaan kannadankielisen naisnäyttelijän South Indian International Movie Awards -kriitikkopalkinnon toimintakomediasta Super Ranga (2014). == Filmografia == Vuosi Elokuva Rooli Kieli Muuta 2009 Boni Pragathi Telugu 2010 Chiru Madhu Kannada 2011 Ala Modalaindi Simran Telugu Teen Maar Vasumathi 2012 Mr. Nookayya Anuradha Prem Adda Girija Kannada 2013 Galaate Ankitha Ongole Githa Sandhya Telugu Om 3D Anjali Googly Tri Swathi Kannada Parhaan kannadanaispääosan South Indian International Movie Awards -ehdokkuus 2014 Tirupati Express Prarthana Super Ranga Naina Parhaan kannadanaisnäyttelijän South Indian International Movie Awards -kriitikkopalkinto Parhaan kannadanaispääosan Filmfare Awards South -ehdokkuus Belli Sneha 2015 Minchagi Nee Baralu Priyanka Bruce Lee: The Fighter Kavya Telugu Parhaan telugunaissivuosan Filmfare Awards South -ehdokkuus Parhaan telugunaissivuosan South Indian International Movie Awards -ehdokkuus 2016 Raaz: Reboot Shaina Khanna Hindi 2017 Bruce Lee Saroja Devi Tamili Maasthi Gudi Raani Kannada Guest iin London Anaya Shergill Hindi Shaadi Mein Zaroor Aana Aarti Shukla 2018 Karwaan Rumana Salim Dalapathi Vaidhehi Kannada Veerey Ki Wedding Geet Bhalla Hindi Yamla Pagla Deewana: Phir Se Chikoo 2019 Housefull 4 Rajkumari Meena, Neha Thakral Pagalpanti Jhanvi 2020 Taish Aarfa Khan 2021 14 Phere Aditi Karwasra == Lähteet == == Aiheesta muualla == * * Luokka:Intialaiset näyttelijät Luokka:Intialaiset mallit Luokka:Vuonna 1990 syntyneet Luokka:Elävät henkilöt
Mila Kasvio

Mila Eugenia Kasvio (o.s. Leskinen, 28. helmikuuta 1917 – 13. tammikuuta 1991) oli suomalainen uimari. Viipurin Työväen Uimareita ja Helsingin Työväen Uimareita edustanut Kasvio voitti useiden TUL:n mestaruuksien ohella 100 ja 200 metrin vapaauinnit vuoden 1937 Antwerpenin työläisolympialaisissa. Hän ui myös TUL:n kolmanneksi sijoittuneessa 3 × 100 metrin viestijoukkueessa Rauha Pulkkisen ja Vieno Hillbergin kanssa. 1940-luvulla päättyneen kilpauransa jälkeen Kasvio toimi HTU:n uintivalmentajana. Mila Kasvion puoliso oli uimari Taisto Kasvio (1916–1994), jonka kanssa hän avioitui 1938. Heidän poikansa oli uimari Matti Kasvio ja pojanpoika on uimari Antti Kasvio. == Lähteet == Luokka:Suomalaiset uimarit Luokka:Työläisolympialaisten voittajat Luokka:Vuonna 1917 syntyneet Luokka:Vuonna 1991 kuolleet
Suvianna Hakalehto

Suvianna Kaarina Hakalehto (ent. Hakalehto-Wainio; s. 16. heinäkuuta 1966 Helsinki) on suomalainen juristi ja oikeustieteen tohtori, joka työskentelee Itä-Suomen yliopiston oikeustieteen, erityisesti lapsi- ja koulutusoikeuden professorina. Hän on ensimmäinen lapsioikeuden professori Suomessa. Hakalehto valmistui oikeustieteen tohtoriksi Helsingin yliopistosta vuonna 2009. Hänen suomenkielinen väitöskirjansa oli Valta ja vahinko: Julkisen vallan käyttäjän vahingonkorvausvastuu vahingonkorvauslaissa. Työurallaan Hakalehto on toiminut Helsingin yliopiston julkisoikeuden yliopistonlehtorina (2007–2009) ja tutkijatohtorina (2010–2011). Tämän jälkeen hän oli MLL:n asiantuntijalakimies (2012–2013). Hän toimi Itä-Suomen yliopiston lapsi- ja koulutusoikeuden apulaisprofessorina (2014–2018), jonka jälkeen hänestä tuli saman aihepiirin professori. Luottamustehtävänään hän on ollut Lapsioikeusjuristit ry:n puheenjohtaja (2013–). ==Teoksia== * Hakalehto, Suvianna: Lapsioikeuden perusteet. Alma Talent, 2018. ISBN 978-952-14-3004-6 * Hakalehto, Suvianna – Toivonen, Virve (toim.): Lapsen oikeudet lastensuojelussa. Kauppakamari, 2016. ISBN 978-952-246-443-9. * Hakalehto-Wainio, Suvianna: Oppilaan oikeudet opetustoimessa. Lakimiesliiton kustannus, 2012. ISBN 978-952-246-134-6. * Hakalehto-Wainio, Suvianna: Valta ja vahinko: Julkisen vallan käyttäjän vahingonkorvausvastuu vahingonkorvauslaissa. Väitöskirja. Talentum, 2008. ISBN 978-952-14-1306-3. ==Lähteet== Luokka:Suomalaiset professorit Luokka:Itä- Suomen yliopiston professorit Luokka:Suomalaiset oikeustieteilijät Luokka:Vuonna 1966 syntyneet Luokka:Elävät henkilöt
Irina Mušailova

Irina Mušailova (, s. 6. tammikuuta 1967 Krasnodar, Neuvostoliitto) on entinen venäläinen pituushyppääjä. Hänen ennätyksensä on 7,20 metriä, jonka hän hyppäsi Pietarissa 14. heinäkuuta 1994. Mušailova osallistui yhdistyneen joukkueen jäsenenä Barcelonan olympialaisiin 1992 ja sijoittui pituushypyssä viidenneksi. Vuonna 1993 hän osallistui sisäratojen MM-kilpailuihin ja sijoittui neljänneksi. Vuoden 1994 yleisurheilun EM-kisoissa Mušailova sijoittui seitsemänneksi. Vuonna 1995 hän osallistui sisäratojen MM- kilpailuihin ja yleisurheilun MM-kisoihin. Sisäratojen MM-kilpailuissa Mušailova saavutti hopeaa ja yleisurheilun MM-kisoissa pronssia. == Lähteet == == Aiheesta muualla == * Luokka:Venäläiset pituushyppääjät Luokka:Vuonna 1967 syntyneet Luokka:Elävät henkilöt
Heard ’Em Say

Heard ’Em Say on yhdysvaltalaisen rap-artisti Kanye Westin kappale, jossa vierailee Maroon 5 -laulaja Adam Levine. Se julkaistiin kolmantena singlenä hänen toiselta studioalbumiltaan Late Registration marraskuussa 2005. Kappaleen ovat kirjoittaneet Kanye West, Adam Levine, Michael Masser ja Gerry Goffin. ”Heard ’Em Say” ylsi Billboard Hot 100 -listalla parhaimmillaan sijalle 26. Korkeimman listasijoituksen se sai Suomessa, kun se yli Suomen virallisella listalla sijalle 10. == Kappaleet == === Yhdysvaltain CD-single === == Listasijoitukset == Lista Paras sijoitus Viikkoja listalla Suomen virallinen lista 10. 1 Britannian singlelista 22. 11 Yhdysvaltain Billboard Hot 100 26. 16 == Lähteet == Luokka:Kanye Westin kappaleet Luokka:Vuoden 2005 kappaleet
Touch the Sky

Touch the Sky voi tarkoittaa muun muassa seuraavia: * Touch the Sky, ATC:n albumi vuodelta 2003. * ”Touch the Sky”, Kanye Westin ja Lupe Fiascon kappale vuodelta 2005.
Touch the Sky (kappale)

Touch the Sky on yhdysvaltalaisen rap-artisti Kanye Westin kappale, jossa vierailee Lupe Fiasco. Se julkaistiin neljäntenä singlenä hänen studioalbumilta Late Registration tammikuussa 2006. Kappaleen ovat kirjoittaneet Kanye West, Just Blaze, Wasalu Muhammad Jaco ja Curtis Mayfield. ”Touch the Sky” ylsi Billboard Hot 100 -listalla parhaimmillaan sijalle 42. Suomen virallisella listalla sen paras sijoitus oli 15. == Kappaleet == === Digitaalinen lataus === == Listasijoitukset == Lista Paras sijoitus Viikkoja listalla Suomen virallinen lista 15. 1 Britannian singlelista 6. 12 Yhdysvaltain Billboard Hot 100 42. 9 == Lähteet == Luokka:Kanye Westin kappaleet Luokka:Vuoden 2005 kappaleet
Pohjapato

Pohjapato on patotyyppi, jolla nostetaan tai säilytetään haluttu vedenpinnan korkeus joessa, kosteikolla tai järvessä. Ne rakennetaan tavallisesti joen uomaan taikka järven tai kosteikon yhteyteen sen laskujoen alkuun siten, että padon harja jää virtaavan veden alle. Pohjapadon sivuprofiili on yleensä puolipallon tai kolmion muotoinen. Erilaista lopputulosta haetaan kynnyspadolla, jolla nostetaan yläpuolisen vesistön vedenpintaa enemmän ja alle jää putousmainen kynnys. Tällaisen padon sivuprofiili on yleensä suorakulmio tai kolmio. == Tarkoitus == Yleinen tarkoitus on nostaa vedenpintaa, jotta vesistön vesitilavuus kasvaisi. Jokeen rakennettu pohjapato hidastaa vedenvirtaamaa, kasvattaa uoman vesitilavuutta ja säilyttää olosuhteet riittävinä kuivalla kaudella padon yläpuolisella osallaan. Joen niskaan rakennettu pohjapato toimii vastaavasti yläpuoliselle kosteikolle tai järvelle. Pohjapadot kuitenkin nopeuttavat alapuolisen uoman virtausnopeutta, mikä voi aiheuttaa joskus vaaratilanteita joessa liikkuville ja eroosiota. Siksi padon alapuolisella osalla voidaan virtauksia hidastaa kiveämällä sinne pieni koski. Perattujen jokien vuodenaikojen mukaiset virtaamat vaihtelevat yleensä enemmän kuin luonnonjokien, joissa kasvillisuus, mutkaisuus ja pohjassa lojuvat kivet jarruttavat veden virtaamista alajuoksulle. Peratuissa joissa on syvänteet ja matalikot voitu tasoittaa, jolloin kuivalla kaudella ei jää vesieliöille riittävästi elinmahdollisuuksia. Tällaiseen jokeen voidaan lisätä vesitilavuutta toisiaan seuraavilla pohjapadoilla. Padon alapuolisen osan eroosiota vähentää riittävä vesitilavuus. Kalojen ja muiden vesieliöiden liikkuvuutta voidaan parantaa pitämällä pohjapatojen virtausnopeuksia pieninä. Myös vesiliikenne hyötyy korkeammasta vedenpinnasta, mutta ongelmaksi tulee yleensä padon kiertäminen. Jos pohjapadossa on aukko veneille, voi vaaraksi muodostua virtausnopeuksien aiheuttamat "kuopat", jonne vene voi ajautua ja kaatua. == Rakenneratkaisuja == Pato voidaan rakentaa käyttäen erikokoisia luonnonkiviä ja soraa. Padon tiiviyttä voidaan lisätä rakentamalla sen sisään tiivistyssydän. Padon yläjuoksun puoleinen rakenne voi olla jyrkkä, mutta alajuoksun puolella on suositeltu kaltevuutta 1:10. Luonnonkivien käyttäminen alaliuskassa aiheuttaa pyörteilyä tai jopa kuohuntaa. Se ei saisi yleensä estää kalojen vaeltamista padon ylä- ja alapuolen välillä. == Katso myös == * kynnyspadolla on tarkoitus nostaa virtaavan vesistön vedenpintaa reilusti * ylivuotopadolla on tarkoitus kerätä varastoaltaaseen vettä, mutta samalla varmistaa tulva-aikana ylimäärän poistuminen itsestään == Lähteet == == Aiheesta muualla == * Free & submerged weir flow, video Flow over weirs (YouTube-video opetuselokuvasta) {en} * River Weirs – Good Practice Guide, Hertfordshiren yliopisto * Halttunen, Sakari & Laakso, Esko: Selvitys rakennetuista pohjapadoista, Vesihallitus, Kokkola 1983 Luokka:Padot
Amazing (Kanye Westin kappale)

Amazing on yhdysvaltalaisen rap-artisti Kanye Westin kappale, jossa vierailee Young Jeezy. Se julkaistiin kolmantena singlenä hänen neljänneltä studioalbumiltaan 808s & Heartbreak maaliskuussa 2009. Kappaleen ovat kirjoittaneet Kanye West, Malik Yusef, Consequence, Jeff Bhasker ja Young Jeezy. ”Amazing” ylsi Billboard Hot 100 -listalla parhaimmillaan sijalle 81. == Kappaleet == === Digitaalinen lataus === == Listasijoitukset == Lista Paras sijoitus Viikkoja listalla Ruotsin singlelista 42. 1 Yhdysvaltain Billboard Hot 100 81. 5 == Lähteet == Luokka:Kanye Westin kappaleet Luokka:Vuoden 2008 kappaleet
Paranoid (Kanye Westin kappale)

Paranoid on yhdysvaltalaisen rap-artisti Kanye Westin kappale, jossa vierailee brittiläinen laulaja Mr Hudson. Se julkaistiin neljäntenä singlenä hänen neljänneltä studioalbumiltaan 808s & Heartbreak maaliskuussa 2009. Kappaleen ovat kirjoittaneet Kanye West, Plain Pat, Kid Cudi, Consequence ja Jeff Bhasker. ”Paranoid” ylsi Billboardin US Airplay Top 100 -listalla parhaimmillaan sijalle 37. == Kappaleet == === Digitaalinen lataus === == Listasijoitukset == Lista Paras sijoitus Viikkoja listalla Yhdysvaltain US Airplay Top 100 37. 8 == Lähteet == Luokka:Kanye Westin kappaleet Luokka:Vuoden 2008 kappaleet
Juventus FC (naiset)

Juventus FC on italialainen jalkapalloseura, jonka kotipaikka on Torino. Naisten joukkue, joka käyttää myös nimeä Juventus Women, on yksi Juventus FC:n jaostoista. Joukkue pelaa naisten Serie A:ssa. Naisten edustusjoukkue perustettiin heinäkuussa 2017, kun Juventus hankki nimi- ja pelaajaoikeudet Serie A:ssa pelanneelta Cuneo Calciolta. Juventus voitti mestaruuden heti ensimmäisen kautensa päätteeksi vuonna 2018 ja voitti Serie A:n kaikkiaan viidesti peräkkäin. Juventus on voittanut Italian cupin kolme kertaa: vuonna 2019 se voitti loppuottelussa ACF Fiorentinan maalein 2–1 ja vuonna 2022 AS Roman samoin lukemin. Vuoden 2023 loppuottelussa Juventus voitti Roman 1–0 Barbara Bonansean tehtyä voittomaalin lisäajalla. == Saavutukset == * Italian mestaruus: 2018, 2019, 2020, 2021, 2022 * Italian cup: 2019, 2022, 2023 == Lähteet == == Aiheesta muualla == * Virallinen sivusto Luokka:Italialaiset naisten jalkapalloseurat Luokka:Torinon urheilu
Kamakura-shōgunaatti

Kamakura-shōgunaatti () hallitsi Japania Kamakura-kaudella, vuosina 1192–1333. Shōgunaatin perusti sotilasjohtaja Minamoto no Yoritomo. Minamoto-klaani voitti Genpei-sodassa Taira-klaanin vuonna 1185, ja Minamoto no Yoritomo saavutti sodan jälkeen kiistattoman sotilaallisen valta-aseman Japanissa. Yoritomo omaksui shōgunin arvon vuonna 1192 ja perusti Kamakuran päämajaansa ensimmäisen shōgunaatin, bakufun (”telttahallinto”). Kamakuran shōgunaatti otti vähitellen haltuunsa kaikki sotilaalliset, hallinnolliset ja oikeudelliset tehtävät Japanissa, vaikka keisarillinen hallinto tunnustettiinkin yhä nimellisesti ylimmäksi vallaksi. Shōgunaatti asetti kuhunkin maakuntaan omat sotilaskuvernöörinsä eli shugot sekä virkamiehet hallitsemaan maaomaisuutta. Yoritomon kuoleman jälkeen seuraavien shōgunien asema heikkeni, ja todellista valtaa piti bakufussa Hōjō-klaani. Klaanin jäsenet toimivat shōgunin sijaishallitsijoina. Kamakura-shōgunaatin hallintokoneisto alkoi menettää otettaan valtakunnasta 1300-luvun alussa. Vuonna 1331 keisari Go-Daigo kapinoi shōgunaattia vastaan ja pyrki palauttamaan keisarivallan Japaniin. Yksi shōgunaatin komentajista, Nitta Yoshisada, osallistui Go-Daigon kukistamiseen. Sen jälkeen keisari karkotettiin Okisaarille. Shōgunaattiin tyytymätön Nitta vaihtoi kuitenkin puolta ja hyökkäsi vuonna 1333 armeijansa kanssa Kamakuraan. Samaan aikaan myös kenraali Ashikaga Takauji kääntyi shōgunaattia vastaan ja valloitti Kioton. Hōjō-klaanin johtaja Hōjō Takatoki teki itsemurhan Kamakurassa, ja Kamakura-shōgunaatti kaatui. == Shōgunit== # Minamoto no Yoritomo 1192–1199 # Minamoto no Yoriie 1202–1203 # Minamoto no Sanetomo 1203–1219 # Kujō Yoritsune 1226–1244 # Kujō Yoritsugu 1244–1252 # Prinssi Munetaka 1252–1266 # Prinssi Koreyasu 1266–1289 # Prinssi Hisaaki 1289–1308 # Prinssi Morikuni 1308–1333 == Lähteet == Luokka:Japanin historia
Páll Ísólfsson

Páll Ísólfsson (12. lokakuuta 1893 Stokkseyri – 24. marraskuuta 1974) oli islantilainen säveltäjä, urkuri, kapellimestari ja kuoronjohtajaTónlistarsaga Reykjavíkur: III Tímabilið 1900 – 1930: Páll Ísólfsson Musik.is. Myös hänen isänsä Ísólfur Pálsson oli säveltäjä ja urkuri.Páll Ísólfsson Íslenskur músík- og menningararfur Páll muutti teini-ikäisenä Reykjavíkiin, jossa opiskeli Sigfús Einarssonin johdolla. Vuonna 1913 hän lähti jatkamaan opintojaan Leipzigiin, Saksaan. Urkujensoittoa hänelle opetti Karl Straube, jonka avustajana hän itse toimi vuosina 1917–1919. Pállin muita opettajia olivat Robert Teichmüller, Hans Grisch ja Max Reger. Vielä vuosina 1924–1925 Páll täydensi opintojaan Pariisissa urkuri Joseph Bonnet'n johdolla. Reykjavíkin musiikkikoulu perustettiin vuonna 1930, ja Páll työskenteli sen ensimmäisenä rehtorina vuoteen 1957 saakka. Hän toimi lisäksi muun muassa radion musiikkijohtajana ja vuosina 1939–1968 Reykjavíkin tuomiokirkon urkurina. Páll oli aktiivinen konserttiesiintyjä ja johti muun muassa Reykjavíkin ensimmäisen oratorioesityksen, jossa tulkittiin Joseph Haydnin Luominen. Pállin omien sävellysten joukossa on juhlakantaatti, jolla hän voitti ensipalkinnon Alltingin tuhatvuotisen historian kunniaksi järjestettyyn festivaaliin liittyneessä kilpailussa.The Nature of Nordic Music (edited by Tim Howell), s. 99–100 Lisäksi hän sävelsi muun muassa piano-, urku- ja orkesterimusiikkia sekä yksinlauluja. Säveltäjä Jón Þórarinssonin analyysin mukaan teoksissa on vaikutteita 1900-luvun alkuvuosikymmenten Saksassa vallinneesta tyylistä ja etenkin myöhemmässä tuotannossa islantilaisista kansanlauluista. == Lähteet == Luokka:Islantilaiset säveltäjät Luokka:Islantilaiset urkurit Luokka:Islantilaiset kapellimestarit Luokka:Islantilaiset kuoronjohtajat Luokka:Vuonna 1893 syntyneet Luokka:Vuonna 1974 kuolleet
Georges Mahaman Condat

Georges Mahaman Condat (16. kesäkuuta 1924 Maradi – 25. lokakuuta 2012 Niamey) oli nigeriläinen poliitikko ja diplomaatti. Condatin isä oli ranskalainen ja äiti nigeriläinen. Hän valmistui William Ponty -koulusta ja työskenteli Ranskan mustan Afrikan instituutissa Dakarissa ja Niameyssa. Condat toimi Nigerin edustajana Ranskan kansalliskokouksessa vuosina 1948–1958. Liittouduttuaan Djibo Bakaryn Sawaba-puolueen kanssa hänestä tuli Nigerin aluekokouksen puheenjohtaja vuonna 1957. Sawaban lakkauttamisen jälkeen Condat liittyi Parti progressiste nigérien -puolueeseen ja työskenteli suurlähettiläänä Euroopassa, Yhdysvalloissa sekä Afrikan maapähkinäneuvostossa Lagosissa. Hän jäi eläkkeelle vuonna 1976. ==Lähteet== Luokka:Nigeriläiset poliitikot Luokka:Nigeriläiset diplomaatit Luokka:Suurlähettiläät Luokka:Vuonna 1924 syntyneet Luokka:Vuonna 2012 kuolleet
Taneli Puumalainen

Mika Matti Taneli Puumalainen (s. 19. joulukuuta 1966 HelsinkiSuomen lääkärit – Finlands läkare 2017, s. 978. Helsinki 2018. ) on suomalainen lääkäri ja tutkija.Tapio, Ilari: Kuka kukin on Suomen koronataistelussa? – Kokosimme yhteen 13 kovan asiantuntijan tähtikentällisen, tässä heidän esittelynsä. Aamulehti 7.12.2020. Hänen erikoistumisaloinaan ovat olleet pediatria, tartuntataudit ja kansainvälinen kansanterveys.Curriculum vitae: Taneli Puumalainen European Centre for Disease Prevention and Control Hän on toiminut Terveyden ja hyvinvoinnin laitoksen (THL) ylilääkärinä vuonna 2019 alkaneen koronaviruspandemian aikana.Euroopan tummana helottava koronakartta huolestuttaa: Tauti leviää Ruotsissa vielä kiivaammin kuin tilastoista voisi päätellä – "Positiivisten testitulosten osuus on ylittänyt välillä 20 prosenttia" MTV Uutiset Lokakuussa 2014 hänestä tuli THL:n infektiotautien torjunnan ja rokotusten yksikönpäällikkö. Puumalainen väitteli vuonna 2003 tohtoriksi Helsingin yliopistossa väitöskirjalla Lasten infektiosairaudet: Yhtätoista pneumokokki-bakteerin serotyyppiä vastaan kehitetyn konjugaattirokoteen immuunivaste ja turvallisuus filippiiniläisillä lapsilla.Yhtätoista pneumokokki-bakteerin serotyyppiä vastaan kehitetyn konjugaattirokoteen immuunivaste ja turvallisuus filippiiniläisillä lapsilla Terveyskirjasto Puumalainen on asunut, työskennellyt ja tehnyt tutkimustyötä Suomen lisäksi Nigeriassa, Malawissa, Zimbabwessa, Thaimaassa ja Filippiineillä. == Lähteet == Luokka:Suomalaiset lääkärit Luokka:Vuonna 1966 syntyneet Luokka:Elävät henkilöt Luokka:Suomalaiset virkamiehet
Koreankoivu

Koreankoivu (Betula costata) on koivukasvien (Betulaceae) heimoon, koivujen (Betula) sukuun kuuluva kasvilaji. Koreankoivu voi kasvaa korkeimmillaan noin 30 metriä korkeaksi puuksi. Sen kuori on harmaanruskehtavaa ja hilseilevää tuohta. Oksat ovat punaruskeita. Lehdet ovat puikeita, 3,5–7 cm pitkiä ja 1,5–4,5 cm leveitä. Lehtien laidat ovat epäsäännöllisesti toissahaisia. Emikukinnot ovat yksittäin ja pitkulaisia, 1,5–2,5 cm pitkiä sekä halkaisijaltaan noin 1 cm. Koreankoivu kukkii touko–kesäkuussa ja tuottaa hedelmiä heinä–syyskuussa. Hedelminä olevat lenninsiivelliset pähkylät ovat noin 2,5 mm pitkiä. Koreankoivua kasvaa sekametsissä 600–2500 metrin korkeudella merenpinnasta. Lajia tavataan Kiinassa, Korean niemimaalla sekä Venäjän itäosissa. Koreankoivusta on valmistettu länkiä ja sitä on käytetty myös polttopuuna. == Lähteet == == Aiheesta muualla == * Mustila Arboretum: Betula costata – koreankoivu Luokka:Koivut Luokka:Aasian puut
Appelsiinipleko

Appelsiinipleko (Peckoltia sabaji, myös Hemiancistrus sabaji) on Etelä- Amerikan joissa Guyanassa ja Venezuelassa tavattava monnikala. Se kuuluu imumonnien Hypostominae-alaheimoon. Lajin kuvaili Jonathan W. Armbruster vuonna 2003. Laji on tieteellisesti nimetty iktyologi Mark H. Sabaj Pérezin mukaan tämän kalalajien keräämisessä Etelä-Amerikassa antaman avun ansiosta.Hemiancistrus sabaji FishBase Appelsiinipleko on kaikkiruokainen kala.Peckoltia sabaji PlanetCatfish == Lähteet == Luokka:Imumonnit Luokka:Akvaariokalat
Rantahernesara

Rantahernesara (Carex viridula var. viridula) on sarojen (Carex) sukuun kuuluvan hernesaran (Carex viridula) nimimuunnos. Rantahernesara kuuluu muiden hernesaran muunnosten tavoin keltasararyhmään, jonka lajien, alalajien, muunnosten ja risteymien erottaminen toisistaan on vaikeaa. Rantahernesara on erilaistähkäinen sara, jonka kukinto koostuu yhdestä hedetähkästä sekä 2–4 emitähkästä. Emitähkät ovat kellertäviä ja tiiviisti lähellä toisiaan. Emikukat ovat kolmeluottisia. Pullakot ovat lyhyitä ja hyvin lyhyen suuodan omaavia. Rantahernesara kasvaa monenlaisilla kosteilla kasvupaikoilla. Tavallisimmin sitä kasvaa suhteellisen avoimilla paikoilla, joilla muu kasvillisuus on matalaa, kuten rantaniityillä, ojissa sekä turvemailla. Suomessa rantahernesaraa kasvaa etenkin Ahvenanmaalla, mutta myös muualla Etelä- ja Keski-Suomessa suunnilleen Oulun korkeudelle asti. == Lähteet == == Aiheesta muualla == * Laji.fi: Rantahernesara (Carex viridula var. viridula) * Flora of North America: Carex viridula var. viridula Luokka:Sarat
Maltanrausku

Maltanrausku (Leucoraja melitensis) on rauskujen Leucoraja-sukuun kuuluva kalalaji. Se elää kotoperäisenä Maltan ja Tunisian rannikoilla. Lisäksi sitä on harvemmin tavattu Algerian edustalta ja yksittäishavaintona Italian vesiltä. Lajin kuvaili Robert Clark vuonna 1926. Kansainvälinen luonnonsuojeluliitto (IUCN) on Punaisessa kirjassa luokitellut maltanrauskun äärimmäisen uhanalaiseksi lajiksi.Leucoraja melitensis FishBase == Lähteet == Luokka:Rauskut Luokka:Äärimmäisen uhanalaiset lajit
Varhaisromantiikka

Varhaisromantiikka (Frühromantik eli Jenaromantik) on filosofiaan kiinnittynyt romantiikan aikakauden ensimmäinen vaihe, joka syntyi 1700-luvun lopulla valistusajan jälkeen ja jatkui vuoteen 1830 asti. Täysromantiikka (Hochromantik, jüngere Romantik tai Heidelbergromantik) on taas puolestaan toinen romantiikan aikakauden osa, joka alkoi heti varhaisromantiikan jälkeen. Romantiikka ja sen aikakauden osat, varhaisromantiikka ja täysromantiikka luotiin vastakohdaksi uusklassismille sekä valistuksen ajoille. Tärkeintä oli tunteiden vapaus, mielikuvituksen ilmaisu sekä henkimaailma. Yksilöllisyyttä ja luovuutta pidettiin parempana kuin valmiiden sääntöjen seuraamista. Varhaisromantiikka käsittelee eniten Jenan romantiikkaa. Jenan romantiikka on lähtöisin pienestä kaupungista, joka sijaitsee Thüringenissä eli Keski- Saksassa. Thüringenissä nimitettiin 1794 yliopiston professoriksi Johann Gottlieb Fichte (1762-1814). Fichte uskoi oman transsendentalistisen idealismin takia siihen, että maailma on ihmisen luovan hengen aikaansaannos. Fichte oli siis ensimmäisiä varhaisromantiikan luojia. Varhaisromantiikan tärkeimpiä kirjailijoita ovat Johan Wolfgang von Goethe ja Friedrich von Schiller, joiden teokset inspiroivat saksalaista filosofiaa ja Euroopan kirjallisuutta. Saksalaisen kirjallisuuden varhaisromantiikan kaudesta käytetään nimitystä Sturm und Drang. ==Lähteet== Luokka:Romantiikka
Russian Woman

Russian Woman on venäläis-tadžikistanilaisen laulajan Manižan esittämä kappale, jolla hän edusti Venäjää vuoden 2021 Eurovision laulukilpailussa Rotterdamissa. Kappale valittiin Venäjän euroviisukarsinnoissa 8. maaliskuuta 2021. Kappale sai 39,7 prosenttia yleisöäänistä. Kappale ja artisti saivat molemmat kovaa kritiikkiä osalta venäläisistä. Kappaleen sanoma venäläisten naisten voimaannuttaminen. Lisäksi Sanginin aktivismi LGBTQ+-yhteisöä kohtaan on koettu uhkaavana. Jotkut kriitikot taas kritisoivat Venäjää ja kehuivat, että Manizha on juuri sitä, mitä Eurooppa haluaa nähdä. Kappale kilpaili Euroviisujen finaalissa, jossa se sai 204 pistettä ja saavutti yhdeksännen sijan. == Lähteet == Luokka:Venäjän euroviisuedustuskappaleet Luokka:Vuoden 2021 euroviisuedustuskappaleet
Kanye Westin diskografia

Tämä on yhdysvaltalaisen rap-artisti Kanye Westin diskografia. == Albumit == === Studioalbumit === * The College Dropout (2004) * Late Registration (2005) * Graduation (2007) * 808s & Heartbreak (2008) * My Beautiful Dark Twisted Fantasy (2010) * Yeezus (2013) * The Life of Pablo (2016) * Ye (2018) * Jesus Is King (2019) * Donda (2021) * BULLY (2025) === Yhteistyöalbumit === * Watch the Throne (2011) (Jay-Z:n kanssa) * Cruel Summer (2012) (GOOD Musicin kanssa) * Kids See Ghosts (2018) (Kid Cudin kanssa) * Jesus Is Born (2019) (Sunday Service Choirin kanssa) * Emmanuel (2020) (Sunday Service Choirin kanssa) * Vultures 1 (2024) (Ty Dolla $ignin kanssa) * Vultures 2 (2024) (Ty Dolla $ignin kanssa) * Vultures 3 (2024) (Ty Dolla $ignin kanssa) === Livealbumit === * Late Orchestration (2006) * VH1 Storytellers: Kanye West (2010) == Singlet == * ”Through the Wire” (2003) * ”All Falls Down” (feat. Syleena Johnson) (2004) * ”Jesus Walks” (2004) * ”The New Workout Plan” (2004) * ”Diamonds from Sierra Leone” (2005) * ”Gold Digger” (feat. Jamie Foxx) (2005) * ”Heard ’Em Say” (feat. Adam Levine) (2005) * ”Touch the Sky” (feat. Lupe Fiasco) (2006) * ”Drive Slow” (feat. Paul Wall, GLC) (2006) * ”Can’t Tell Me Nothing” (2007) * ”Stronger” (2007) * ”Good Life” (feat. T-Pain) (2007) * ”Flashing Lights” (feat. Dwele) (2007) * ”Homecoming” (feat. Chris Martin) (2008) * ”Love Lockdown” (2008) * ”Heartless” (2008) * ”Amazing” (feat. Young Jeezy) (2009) * ”Paranoid” (feat. Mr Hudson) (2009) * ”Power” (2010) * ”Runaway” (feat. Pusha T) (2010) * ”Monster” (feat. Jay-Z, Rick Ross, Nicki Minaj, Bon Iver) (2010) * ”All of the Lights” (feat. Rihanna) (2010) * ”Black Skinhead” (2013) * ”Bound 2” (2013) * ”Famous” (2016) * ”Father Stretch My Hands” (2016) * ”Fade” (2016) * ”Yikes” (2018) * ”All Mine” (2018) * ”Follow God” (2019) * ”Closed on Sunday” (2019) * ”Vultures” (2023) * ”Talking / Once Again” (2024) * ”Carnival” (2024) * "Slide" (2024) == Lähteet == Luokka:Diskografiat
Brenda Penninx

Brenda Penninx (s. 1970) on alankomaalainen psykiatrian tutkija ja Amsterdamin vapaan yliopiston psykiatrian epidemiologian professori. Hän on maailman johtavia masennuksen tutkijoita. Penninx on tutkinut erityisesti masennuksen ja ahdistuneisuuden psykososiaalisia, biologisia ja geneettisiä riskitekijöitä. Hän on paneutunut myös psykiatristen sairauksien yhteiskunnallisiin vaikutuksiin ja näiden sairausten vuorovaikutukseen somaattisen terveyden kanssa. Pennix on osallistunut tutkijana useisiin alankomaalaisiin ja kansainvälisiin mielenterveyttä kartoittaneisiin longitudinaalisiin kohorttitutkimuksiin suurilla aineistoilla. Vuodesta 2004 lähtien hän on ollut alankomaalaisen NESDA-tutkimushankkeen () päätutkija. Penninx on tuottelias tieteentekijä, joka on yhdessä työtovereittensa kanssa julkaissut yli 800 kansainvälistä tiedeartikkelia, joihin on viitattu yli 50 000 kertaa (h-indeksi >110). Sittemmin viittausmäärät ovat lisääntyneet tuntuvasti. Penninx lukeutuu tieteenalansa viitatuimpien tutkijoiden joukkoon maailmassa (Clarivate: Highly Cited Researcher, Psychiatry and Psychology; vuosittain vuodesta 2015 lähtien). Hän oli ohjannut kymmeniä väitöskirjatöitä jo vuoteen 2021 mennessä. Penninx valittiin Alankomaiden kuninkaallisen tiedeakatemian (KNAW) jäseneksi vuonna 2016. ==Lähteet== ==Aiheesta muualla== *Brenda Penninxin Google Scholar -profiili (scholar.google.com) *Prof.dr. B.W.J.H. (Brenda) Penninx alankomaalaisessa NARCIS-tutkimusportaalissa (National Academic Research and Collaborations Information System) (narcis.nl) Luokka:Vuonna 1970 syntyneet Luokka:Elävät henkilöt Luokka:Alankomaalaiset lääkärit Luokka:Psykiatrit Luokka:Alankomaalaiset professorit Luokka:Viitatuimmat tutkijat Clarivaten mukaan
Power (Kanye Westin kappale)

Power (usein tyyliteltynä POWER) on yhdysvaltalaisen rap-artisti Kanye Westin kappale, joka julkaistiin ensimmäisenä singlenä hänen viidenneltä studioalbumiltaan My Beautiful Dark Twisted Fantasy heinäkuussa 2010. ”Power” sämplää tunnettua King Crimsonin kappaletta ”21st Century Schizoid Man”. Sen kirjoittajiksi on merkitty Kanye West, Symbolyc One, Mike Dean, Jeff Bhasker, Dwele, Ken Lewis, Francous Bernheim, Jean-Pierre Lang, Boris Bergman, Robert Fripp, Michael Giles, Greg Lake, Ian McDonald, Billy Carter, Harold Cowart, Jimmy O’Rourke ja Ron Ziegler. ”Power” ylsi Billboard Hot 100 -listalla parhaimmillaan sijalle 22. == Kappaleet == === Digitaalinen lataus === == Listasijoitukset == Lista Paras sijoitus Viikkoja listalla Britannian singlelista 36. 5 Yhdysvaltain Billboard Hot 100 22. 16 == Lähteet == Luokka:Kanye Westin kappaleet Luokka:Vuoden 2010 kappaleet
Monster (Kanye Westin kappale)

Monster on yhdysvaltalaisen rap-artisti Kanye Westin kappale, jossa vierailevat Jay-Z, Rick Ross, Nicki Minaj ja Bon Iver. Se julkaistiin kolmantena singlenä hänen viidenneltä studioalbumiltaan My Beautiful Dark Twisted Fantasy lokakuussa 2010. Kappaleen ovat kirjoittaneet Kanye West, Jay-Z, Mike Dean, Rick Ross, Nicki Minaj, Plain Pat ja Justin Vernon. ”Monster” ylsi Billboard Hot 100 -listalla parhaimmillaan sijalle 18. == Kappaleet == === Digitaalinen lataus === == Listasijoitukset == Lista Paras sijoitus Yhdysvaltain Billboard Hot 100 18 == Lähteet == Luokka:Kanye Westin kappaleet Luokka:Vuoden 2010 kappaleet
Panu Hakola

Hannu Panu Aukusti Hakola (22. helmikuuta 1932 Lapua – 20. maaliskuuta 2021 KuopioHakola, Jouni & Tiihonen, Jari: Panu Hakola 1932–2021, HS Muistot 25.4.2021. Viitattu 18.2.2024.) oli suomalainen psykiatri ja Suomen ensimmäinen oikeuspsykiatrian professori Kuopion yliopistossa. == Henkilöhistoria == Hakolan vanhemmat olivat diplomi-insinööri Aukusti Jalmari Hakola ja Toini Kyllikki Tikkanen. Hänen puolisonsa vuodesta 1954 on lääketieteen lisensiaatti Taimi Maija-Leena Josefiina Salo. Hakola pääsi ylioppilaaksi Jyväskylän yhteislyseosta vuonna 1949 ja valmistui lääketieteen lisensiaatiksi vuonna 1956. Vuonna 1961 hänestä tuli hermo- ja mielitautien erikoislääkäri sekä 1979 oikeuspsykiatrian erikoislääkäri. Hakola valmistui filosofian maisteriksi Turun yliopistosta 1960. Panu Hakola työskenteli lääkärinä 1956–1960 Turun vankimielisairaalassa sekä Turun yliopiston hermo- ja mielitautien klinikalla. 1960 Hakola siirtyi Harjamäen sairaalan johtavaksi ylilääkäriksi ja sen jälkeen Niuvanniemen sairaalan johtavaksi ylilääkäriksi 1969. Vuonna 1983 Panu Hakola nimitettiin Suomen ensimmäiseksi oikeuspsykiatrian professoriksi Kuopion yliopistossa toimien samalla edelleen Niuvanniemen sairaalan johdossa eläkkeelle jäämiseensä saakka 1995. == Nasu- Hakolan tauti == Hakola väitteli lääketieteen ja kirurgian tohtoriksi vuonna 1972 Turun yliopistosta. Väitöskirjassa hän kuvasi savolaisissa potilaissaan löytämänsä dementiaa ja luuston onteloita aiheuttavan periytyvän sairauden. Samanaikaisesti Japanissa T. Nasu oli löytänyt taudin luustomuutokset. Tautia alettiin kansainvälisesti kutsua Nasu–Hakolan taudiksi. == Duraljan-kieli == Kun Japanissa esiintyi muitakin samoja harvinaisia sairauksia kuin Suomessa, Hakola ryhtyi harrastuksenaan tutkimaan suomen ja japanin kielellisiä yhteyksiä. Lopulta hän päätyi väittämään että suuret agglutinoivia kieliä käyttävät kielikunnat: Intian dravidakielet, altailaiset ja uralilaiset kielet, japani-korea ja Andien kielet ovat toisilleen etäistä sukua. Hän nimesi kielikunnan DURALJAN-kieliksi. Hodjjat Assadian oli havainnut että sumeri kuuluu samaan kielikuntaan. Simo Parpola puolestaan osoitti että sumeri kuuluu uralilaisiin kieliin. Kielitieteilijät pitävät hypoteesia kiistanalaisena. ==Lähteet== == Aiheesta muualla == * Panu Hakola: Eponyymien ongelmia Lääketieteellinen aikakauskirja Duodecim 1997;113(5):446- * Hannu Panu Aukusti Hakola: Towards the Mother Tongue of Man Six Articles and Some Reviews Around the Duraljan Hypothesis Paperback 1.1.2006 * Reijo Norio: Finnish Disease Heritage II: population prehistory and genetic roots of Finns Luokka:Suomalaiset lääkärit Luokka:Suomalaiset professorit Luokka:Suomalaiset psykiatrit Luokka:Vuonna 1932 syntyneet Luokka:Vuonna 2021 kuolleet Luokka:Harvinaissairaudet
Tour Ariane

Tour Ariane on toimistokäytössä oleva pilvenpiirtäjä Pariisin lähellä sijaitsevassa Puteaux'n kunnassa, La Défensen liikekaupunginosassa. Se on valmistunut vuonna 1975, ja sen suunnittelusta on vastannut arkkitehti Jean de Mailly. Rakennus yltää 152 metrin korkeuteen, ja sen kerroslukumäärä on 36. == Lähteet == Luokka:Ranskan pilvenpiirtäjät Luokka:Hauts-de-Seine
Lily Allenin diskografia

Tämä on Lily Allenin diskografia. == Albumit == * * * * == EP:t == * F.U.E.P. (2009) * Paris Live Session (2009) * Spotify Sessions (2014) * Spotify Singles (2018) == Singlet == * "Smile" (2006) * "LDN" (2006) * "Littlest Things" (2006) *"Alfie" (2007) * "Shame For You" (2007) * "The Fear" (2008) * "Not Fair" (2009) * "Fuck You" (2009) * "22" (2009) *"Who'd Have Known" (2009) *"Somewhere Only We Know" (2013) * "Hard Out Here" (2013) *"Air Balloon" (2014) *"Our Time" (2014) *"URL Badman" (2014) *"As Long as I Got You" (2014) *"Trigger Bang" feat. Giggs (2017) *"Lost My Mind" (2018) *"Family Man / Mad World" (2018) *"What You Waiting For?" (Popcaan Remix) (feat. Popcaan) (2019) === Vierailut singlet === * "Oh My God" (Mark Ronson feat. Lily Allen) (2007) * "Drivin' Me Wild" (Common feat. Lily Allen) (2007) * "Beds Are Burning" (with various artists) (2009) * "Just Be Good to Green" Professor Green feat. Lily Allen (2010) * "5 O'Clock" (T-Pain feat. Wiz Khalifa and Lily Allen) (2011) * "True Love" (Pink feat. Lily Allen) (2013) * "Heaven's Gate" (Burna Boy feat. Lily Allen) (2018) * "Roll the Dice" (Shy FX feat. Stamina MC & Lily Allen) (2018) * "1%" (Oscar Scheller feat. Lily Allen) (2019) * "Sweet Like Chocolate" (DJ Spoony feat. Lily Allen) (2019) * "Plain" (Benee feat. Lily Allen & Flo Milli) (2020) === Promosinglet === * "Back to the Start" (2010) * "Sheezus" (2014) * "Higher" (2018) * "Three" (2018) == Musiikkivideot == Vuosi Kappale Ohjaaja(t) 2006 "LDN (version 1)" Ben Jones "Smile" Sophie Muller "LDN (version 2)" Nima Nourizadeh "Littlest Things" 2007 "Alfie" Sarah Chatfield 2008 "The Fear" Nez 2009 "Not Fair" Melina Matsoukas "Fuck You" Arnaud Boutin, Camille Dauteuille and Clement Dozier "22" Jake Scott "Who’d Have Know" James Caddick 2013 "Hard out Here" Christopher Sweeney "Somewhere Only We Know" 2014 "Air Balloon" That Go "Our Time" Christopher Sweeney "Sheezus" Ruffmercy "URL Badman" The Sacred Egg "As Long as I Got You" Christopher Sweeney 2017 "Going to a Town" Bafic 2018 "Trigger Bang" Myles Whittingham "Lost My Mind" Luokka:Diskografiat
Brasilian presidentinvaali 1985

Brasilian presidentinvaali 1985 järjestettiin Brasiliassa 15. tammikuuta 1985. Vaalit olivat viimeiset, jotka pidettiin epäsuoralla vaalitavalla valitsijamiesten välityksellä. Tancredo Neves voitti vaalit saaden 480 valitsijamiesääntä. Hänen vastaehdokkaansa oli Paulo Maluf joka sai 180 valitsijamiesääntä. Neves ei kuitenkaan astunut koskaan presidentinvirkaan eikä hän ehtinyt vannoa presidentinvalaa, koska hän sairastui päivää ennen presidentinvirkaan astumista ja kuoli vähän yli kuukauden päästä. Hänen varapresidenttiehdokkasta José Sarneystä tuli näin ollen Brasilian seuraava presidentti. ==Lähteet== == Aiheesta muualla == Luokka:Vuoden 1985 vaalit Presidentinvaali 1985 Luokka:Brasilian presidentinvaalit
Chelsea Handler

Chelsea Joy Handler (s. 25. helmikuuta 1975 Livingston, New Jersey) on yhdysvaltalainen koomikko, näyttelijä ja kirjailija. ==Ura== Hän aloitti koomikon uransa vuosituhannen vaihteessa. Vuonna 2006 hän tähditti omaa talkshow'ta E!-kanavalla nimeltä The Chelsea Handler Show, jota tehtiin kaksi kautta. Tämän jälkeen hän tähditti E!-kanavalla talkshowta Chelsea Lately, jota tehtiin aina vuoteen 2014 asti. Tämän jälkeen hän teki kaksi kautta Chelsea nimistä talkshow'ta Netflixille. Netflix myös julkaisi hänen neliosaisen Chelsea does dokumenttisarjansa. Vuonna 2019 Netflix julkaisi hänen dokumenttinsa Hello, Privilege. It's Me, Chelsea. Hän on tehnyt myös kaksi Stand up-specialia; Uganda Be Kidding Me (2014, Netflix) ja Chelsea Handler: Evolution (2020, HBO Max).United Talent: Chelsea Handler Variety: Chelsea Handler Sets First Stand Up Special in Six Years at HBO Max Hän on kirjoittanut kuusi kirjaa. Kaikki kirjat ovat päätyneet New York Timesin bestsellerlistalle.Glamour: Chelsea Handler’s Favorite Things ==Kirjat== * My Horizontal Life: A Collection of One-Night Stands (2005) (suomennettu nimellä Elämäni vaakatasossa : yhden yön juttuja) * Are You There, Vodka? It's Me, Chelsea (2008) * Chelsea Chelsea Bang Bang (2010) * Lies That Chelsea Handler Told Me (2011) * Uganda Be Kidding (2014) * Life Will Be the Death of Me: . . . and you too! (2019) ==Yksityiselämä== Hänen isänsä oli juutalainen ja äitinsä saksalaissyntyinen. Hänet kasvatettiin juutalaiseksi. Huffington Post: Chelsea Handler Gets Emotional On 'Who Do You Think You Are?' Chelsea Handler faces family ties to nazis ==Lähteet== ==Aiheesta muualla== * Viralliset kotisivut * Viralliset Instragram-sivut Luokka:Yhdysvaltalaiset stand up -koomikot Luokka:Yhdysvaltalaiset juontajat Luokka:Amerikanjuutalaiset Luokka:Vuonna 1975 syntyneet Luokka:Elävät henkilöt